Hasonlóképpen, a javaslat összhangban van az európai zöld megállapodásban foglalt célkitűzéssel, amely szerint 2050-re el kell érni a klímasemlegességet Európában, valamint a körforgásos gazdaságra vonatkozó új cselekvési terv végrehajtásával, amelynek célja, hogy ösztönözze a klímasemleges és körforgásos termékek vezető piacainak fejlődését az EU-ban és azon kívül. A javaslat összhangban van a szennyezőanyag-mentességi cselekvési tervről szóló közleménnyel is, amelyben az EU 2050-ig elérendő szennyezőanyag-mentességi tervet határozott meg, amelynek értelmében a levegő-, víz- és talajszennyezés olyan szintre csökken, amely már nem káros az egészségre és a természetes ökoszisztémákra, és tiszteletben tartja bolygónk határait.

A POP-hulladék kezelését, beleértve – amennyiben lehetséges – újrafeldolgozását is, környezetvédelmi szempontból megfelelő, az emberi egészségre és a környezetre gyakorolt minimális hatás mellett kell végezni. Az így kapott másodlagos anyagoknak mindig biztonságosan használhatónak és a célnak megfelelőnek, és a lehető legnagyobb mértékben mérgező anyagoktól mentesnek kell lenniük. Az ilyen hulladékok kezelésének emellett minimálisra kell csökkentenie a mérgező anyagok környezetbe jutásának mértékét, és ezáltal környezeti és egészségügyi hatásuk csökkentése révén hozzá kell járulnia a szennyezőanyag-mentességi célkitűzéshez. Ehhez megfelelő, a legkorszerűbb válogatási és tisztítási technológiáknak kell rendelkezésre állniuk.

Konkrétabban, e kezdeményezés célja, hogy bizonyos anyagok és anyagcsoportok tekintetében naprakésszé tegye a POP-rendelet IV. és V. mellékletében meghatározott koncentrációs határértékeket, amelyek meghatározzák a POP anyagokat tartalmazó hulladékok kezelésének módját, különösen azt, hogy újrahasznosíthatók-e, illetve azokat meg kell-e semmisíteni vagy visszafordíthatatlanul át kell-e alakítani. Ez az aktualizálás összhangba hozza a rendelet IV. és V. mellékletét a Stockholmi Egyezménnyel és a POP-rendelet I. mellékletével azáltal, hogy összehangolja az ott felsorolt anyagokkal, és koncentrációs határértékeket vezet be ezekre az anyagokra vonatkozóan. Emellett a tudományos és műszaki fejlődéshez igazítja a már felsorolt egyes anyagok határértékeit.

A javaslat elsődleges célja, hogy a hatálya alá tartozó anyagok tekintetében végrehajtsa az Uniónak a Stockholmi Egyezmény szerinti nemzetközi kötelezettségeit, konkrétabban a POP-rendeletből eredő kötelezettségeket. Ezért a javaslat fő célja az emberi egészség és a környezet védelme a POP anyagok által okozott káros hatásoktól, valamint a hulladékokból származó POP-kibocsátások megszüntetése vagy minimálisra csökkentése. Ezt figyelembe véve e kezdeményezés általános célkitűzése az is, hogy a lehetőségekhez mérten optimális egyensúlyt biztosítson az európai zöld megállapodás azon törekvéseivel, amelyek a mérgező anyagoktól mentes anyagciklusok elérésére, az újrahasznosítás és a körforgásos jelleg növelésére, valamint az ÜHG-kibocsátások csökkentésére irányulnak.

A 2. szakpolitikai alternatíva a vizsgált tartomány közepén található értékeket képviseli. Ezen alternatíva szerint a IV. mellékletben új határértékek megállapítását javasolják az új anyagokra vonatkozóan, és egyes felsorolt POP-ok esetében a határértékek szigorítását javasolják, amennyiben ez indokolt lehet. Az előbbi az újonnan jegyzékbe vett perfluoroktánsav anyagra, annak sóira és a perfluoroktánsav rokonvegyületeire vonatkozik. A dikofolra és a pentaklórfenolra vonatkozóan nem vettek figyelembe köztes értékeket a 2. alternatívában. Az e javaslat hatálya alá tartozó többi anyag – PBDE-k, HBCDD-k, SCCP-k, dioxinok és furánok (beleértve a dl-PCB-ket is) esetében a hatásvizsgálat közepes tartományra vonatkozó határértéket vett figyelembe.

A javaslat hatálya alá tartozó anyagok mindegyikére vonatkozóan az 1. szakpolitikai alternatíva ismerteti a jelenlegi alapértéket, és a figyelembe vett legmagasabb értéket képviseli (vagy a jegyzékben még nem szereplő anyagokra vonatkozó határérték hiányát). Az alapérték szerint a POP-rendelet IV. és V. melléklete nem módosulna. Ez azt jelenti, hogy az Egyezmény hatálya alá tartozó, újonnan jegyzékbe vett anyagok nem kerülnének be a vonatkozó mellékletekbe. Ugyanez vonatkozik azokra az anyagokra is, amelyek tekintetében a POP-rendelet már meghatározta a határértékeket, és amelyek esetében a tudományos és műszaki fejlődés alapján az értékek felülvizsgálata javasolt.

A hatásvizsgálatban figyelembe vett szakpolitikai alternatívák a javaslat hatálya alá tartozó különböző anyagok tekintetében javasolt, a IV. melléklet szerinti határértékek tartományára vonatkoznak. A IV. melléklet szerinti értékeket (más néven „a POP anyagok alacsony koncentráció-határértékei”) a POP-rendelet 7. cikke (4) bekezdésének a) pontja határozza meg. Meghatározzák a hulladékban lévő POP-tartalom azon értékét, amelynél vagy amely felett a hulladékot meg kell semmisíteni vagy visszafordíthatatlanul át kell alakítani. A gyakorlatban ez azt jelenti, hogy az ezen érték alatti, POP-okat tartalmazó hulladékok más módon kezelhetők, beleértve az újrafeldolgozást is.

A javaslatot alátámasztó hatásvizsgálat kidolgozását a hatásvizsgálattal foglalkozó szolgálatközi irányítócsoport is segítette. A csoportot a Környezetvédelmi Főigazgatóság hozta létre, és 2020 júliusa és 2021 júniusa között négyszer ülésezett.

E két tanulmányon kívül figyelembe vették a POP-rendelet korábbi módosításainak alátámasztására végzett régebbi tanulmányokban szereplő releváns anyagokra vonatkozó információkat is:

A hatásvizsgálat alátámasztása érdekében a Bizottság támogatási szerződést ítélt oda külső szakértőknek a következőre: „Tanulmány az (EU) 2019/1021 rendelet IV. és V. mellékletében felsorolt POP anyagokra vonatkozó határértékek felülvizsgálatához kapcsolódó hatásvizsgálat alátámasztására” (RPA/INERIS, 2021). Az értékelés a POP-rendelet IV. és V. mellékletének különösen az anyagok és a hulladékok tömegárama tekintetében a 850/2004/EK rendelet átdolgozásával összefüggésben elvégzett korábbi módosításának alátámasztására készült tanulmányt is felhasználta: „Tanulmány a 850/2004/EK rendelet IV. és V. mellékletében szereplő, hulladékkal kapcsolatos kérdések felülvizsgálatának alátámasztásához” (Ramboll Environment & Health GmbH, 2019. január).

Emellett az alátámasztó tanulmány keretében célzott konzultációra került sor az érdekelt felekkel, amely magában foglalta a hatásvizsgálat szempontjából releváns valamennyi szempontot, beleértve a társadalmi-gazdasági elemeket is, egy elektronikus kérdőív és a kulcsfontosságú ágazatokat és szervezeteket képviselő érdekelt felekkel folytatott interjúk formájában. Az e javaslatot alátámasztó hatásvizsgálat a vegyi anyagokkal, a termékkel és a hulladékkal kapcsolatos jogszabályok közötti kapcsolódási pontokról folytatott nyilvános konzultáció során összegyűjtött, az érdekelt felek és általában a társadalom újrahasznosított anyagokban található, aggodalomra okot adó anyagokkal kapcsolatos véleményeire vonatkozó információkat is hasznosítja. Ez a 2018-ban lefolytatott konzultáció az intézkedés szempontjából releváns szélesebb körű, kevésbé technikai jellegű szempontokkal foglalkozott, ezért ezek az információk már rendelkezésre álltak, és azokat felhasználták az intézkedés alátámasztására. A konzultációról szóló összefoglaló jelentést 2019. február 28-án tették közzé.

Az alábbi táblázat egy értéktartományt (szakpolitikai alternatívák) mutat be a IV. mellékletre vonatkozóan minden egyes vizsgált anyag/anyagcsoport tekintetében:

1. táblázat 1. szakpolitikai alternatíva (alapérték) 2. szakpolitikai alternatíva 3. szakpolitikai alternatíva Perfluoroktánsav (PFOA), a PFOA sói és PFOA-rokon vegyületek (mg/kg) – 50 a PFOA és sói esetében; 2 000 a rokonvegyületek esetében 0,025 a PFOA és sói esetében; 1 a rokonvegyületek esetében# Dikofol (mg/kg) – – 50 Pentaklórfenol (PCP), valamint annak sói és észterei (mg/kg) – – 100 5 polibrómozott difenil-éter (PBDE) összesen (mg/kg) 1 000 500 200 Rövid láncú klórozott paraffinok (SCCP-k) (mg/kg) 10 000 1 500 420 Hexabrómciklododekán (HBCDD) (mg/kg) 1 000 500 100

Megjegyzés: a PFOA-ra, a dikofolra és a PCP-re vonatkozóan nem áll rendelkezésre alapérték, mivel ezek újonnan jegyzékbe vett anyagok.

2. táblázat 1. szakpolitikai alternatíva (alapérték) 2. szakpolitikai alternatíva 3. szakpolitikai alternatíva 4. szakpolitikai alternatíva Dioxinok és furánok* mg/kg 0,015 0,010 0,005+ (0,001) 0,001++ (0,00005)

*: A dioxin jellegű PCB-knek a dioxinok és furánok csoportos értékébe való felvételének megfelelőségét is értékelik.

+/++: Dioxinok és furánok esetében a 3. és 4. alternatíva általánosan alkalmazandó értéket határoz meg valamennyi hulladékgazdálkodási műveletre. Ezek mindegyike tartalmaz egy lehetséges allehetőséget, amely zárójelben tartalmazna egy további egyedi határértéket, amely csak a hulladéknak a talajra történő kijuttatására vonatkozna.

A releváns POP anyagok IV. melléklet szerinti értékei tekintetében figyelembe vett különböző szakpolitikai alternatívák környezeti, társadalmi és gazdasági hatásának értékelését követően az alábbi táblázat bemutatja az előnyben részesített alternatívákat.

Anyag 1. szakpolitikai alternatíva Alapérték 2. szakpolitikai alternatíva 3. szakpolitikai alternatíva 4. szakpolitikai alternatíva PBDE-k 1 000 mg/kg 500 mg/kg Kezdetben 500 mg/kg alkalmazása, amelyet 200 mg/kg-ra történő csökkentés követ a kezdeti határérték alkalmazásának kezdete után 5 évvel n.a. (nem alkalmazandó) HBCDD 1 000 mg/kg 500 mg/kg 100 mg/kg n.a. PCDD-k/F-k (dioxinok és furánok) 0,015 mg TEQ/kg 0,010 mg TEQ/kg 0,005 mg TEQ/kg 0,001 mg TEQ/kg Dioxin jellegű PCB-k A dl-PCB-kre vonatkozóan nincs külön megfontolás (ez szerepel a PCB-kre vonatkozó jelenlegi 50 mg/kg-os határértékben) A dl-PCB-kre vonatkozó egyedi, önálló határérték meghatározása A dl-PCB-k felvétele a PCDD-kre/F-kre vonatkozó határértékbe (a PCDD/F-k esetében a 3. alternatíva – 0,005 mg TEQ/kg) n.a. Rövid láncú klórozott paraffinok (SCCP-k) 10 000 mg/kg 1 500 mg/kg 420 mg/kg n.a. PFOA és sói, valamint rokonvegyületek Nincs határérték meghatározva 50 mg/kg (PFOA és sói) 2 000 mg/kg (PFOA-rokon vegyületek) 1 mg/kg a PFOA és sói, és 40 mg/kg a PFOA-rokon vegyületek esetében [Megjegyzés: az eredetileg vizsgált 3. alternatíva helyett a fenti értéket javasoljuk: 0,025 mg/kg (PFOA és sói) 1 mg/kg (PFOA-rokon vegyületek)] n.a. Pentaklórfenol (PCP), valamint annak sói és észterei Nincs határérték meghatározva n.a. 100 mg/kg n.a. Dikofol Nincs határérték meghatározva n.a. 50 mg/kg n.a.

A fenti, IV. melléklet szerinti értékek mellett a hatásvizsgálat figyelembe veszi azt is, hogy azon anyagok esetében, amelyekre vonatkozóan új jegyzékbe vételt javasolnak, egyetlen szakpolitikai alternatívát is fel kell venni a rendelet V. mellékletébe. A következetesség érdekében javasoljuk a dekaBDE anyag felvételét a (jegyzékben szereplő) PBDE-k határértékébe. Az V. melléklet értékeit a POP-rendelet 7. cikke (4) bekezdésének b) pontja említi, és „a POP anyagok koncentráció-határértékeinek” is nevezik.

Anyag Érték PBDE-k (beleértve a dekaBDE-t is) 10 000 mg/kg PFOA és sói, valamint rokonvegyületek 50 mg/kg a PFOA és sói esetében 2 000 mg/kg a PFOA-rokon vegyületek esetében Pentaklórfenol (PCP) 1 000 mg/kg Dikofol 5 000 mg/kg

Az előnyben részesített, javasolt szakpolitikai alternatívákat a hatásvizsgálati jelentés 5.2. szakaszában és IV. mellékletében ismertetett módszertan támasztja alá. Figyelembe veszik az emberi egészség és a környezet védelmének általános célkitűzéseit (átfogó célként), a másodlagos nyersanyagok fokozott újrafeldolgozását és felhasználását, valamint az üvegházhatást okozó gázok kibocsátásának csökkentéséhez való hozzájárulást (az EU éghajlat-politikai célkitűzéseinek támogatása érdekében).

Az V. melléklet szerinti javasolt értékek a módszertan alkalmazásának eredményeiből származnak, és végső soron a hasonló anyagokra vonatkozó, már elfogadott V. melléklet szerinti értékeken alapulnak.

A fent felsorolt anyagokon kívül a hatásvizsgálat egy további anyaggal, a perfluorhexán-szulfonsavval (PFHxS) foglalkozott. A Stockholmi Egyezmény alapján működő, a POP anyagokat felülvizsgáló bizottság határozatot fogadott el, amelyben azt ajánlotta, hogy a részes felek konferenciája (COP) vegye fontolóra a PFHxS, annak sói és a PFHxS-rokon vegyületek felvételét az Egyezmény A. mellékletébe, külön kivételek nélkül. A Covid19-világjárvány miatt e felvételről szóló, eredetileg 2021 júliusára tervezett döntést elhalasztották, és a Stockholmi Egyezmény részes feleinek 2022. június 6. és június 17. között tervezett konferenciáján (COP10) a személyes részvétellel zajló ülés keretében fogják meghozni. Mivel a PFHxS még nem szerepel az Egyezményben, jelenleg nincs javaslat annak a POP-rendeletben való szerepeltetésére. Ha az Egyezmény szerinti jegyzékbe vételre az együttdöntési eljárás során kerül sor, ennek az anyagnak a rendeletbe való felvétele a hatásvizsgálatban elvégzett elemzés alapján javasolható.

•Célravezető szabályozás és egyszerűsítés

Nem határoztak meg egyszerűsítési intézkedéseket, mivel a POP-rendeletet a közelmúltban átdolgozták. A kezdeményezés a POP-rendelet IV. és V. mellékletében meghatározott anyagokra vonatkozó értékek meghatározására korlátozódik; a javaslat ezért szigorúan meghatározott jogi hatályt és formátumot követ.